JY LEES NOU KYK! Chaos by Darling Cellars toe wyntenk omval
BEAN 15/06 7444 -46,00
CORN 15/06 3563 -64,00
WMAZ 15/06 3097 -64,00
YMAZ 15/06 3227 -74,00
2566 keer gelees
Op een van die video's wat op sosiale media versprei word kan gesien word hoe wyn by 'n tenk uitloop. Foto: Skermgreep.
Die video's en foto's wat op sosiale media versprei word van ten minste 50 000 liter wyn wat by Darling Cellars tot niet gegaan het nadat 'n tenk gisteroggend omgeval het, is genoeg om enige wynliefhebber tot trane te dryf.
Luidens 'n verklaring deur dié wynkelder word vermoed die stellasie waarop die tenk gestaan het, het ingegee, en dit het toe teen ander tenks geval en omgeval. Wyn uit die 2021-oes het in die proses verlore gegaan.
"Terwyl die verlies van die wyn 'n finansiële werklikheid is, is ons bly niemand is beseer nie. Dit kon veel erger gewees het. Daar is geen onmiddellike risiko vir ons wynvoorraad nie en ons sal hierdie terugslag oorkom."
Hierdie foto wat die omvang van die skade binne die kelder wys word ook op sosiale media versprei
Mnr. Riaan de Waal, bestuderende direkteur by Darling Cellars, het aan Landbou.com gesê dit sal hulle sowat 'n week neem om dié waardevolle gemors op te ruim. "Ons het reeds gister begin om die oorblywende wyn uit te pomp. Die grootste prioriteit is om die oorblywende wyn in die teks wat nou skuins lê uit te pomp om verdere verliese te verhoed."